ישיבת חפץ חיים (ניו יורק)

ישיבת רבינו ישראל מאיר הכהן (מכונה ישיבת חפץ חיים, ידועה גם בשם הסמינר הרבני של אמריקה) היא ישיבה אמריקאית-ליטאית בקיו גרדנז הילס, קווינס, ניו יורק. שמה הרשמי הוא 'הסמינר האמריקאי לרבנים' (RSA). לישיבה סניפים ושלוחות בישראל ובצפון אמריקה. היסטוריה הישיבה הוקמה בשנת 1933 על ידי הרב חיים דוד ליבוביץ "(תר"נ, 1890 – ט"ו בכסלו תש"ב, 5 בדצמבר 1941), אחיינו ותלמידו של רבי ישראל מאיר הכהן בעל החפץ חיים. הרב ליבוביץ למד בישיבת ראדין בחברותא עם החפץ חיים ואצל רבי נפתלי טרופ, גם למד אצל רבי נתן צבי פינקל בישיבת סלבודקה. בניו יורק כיהן הרב ליבוביץ כראש ישיבה בישיבת תורה ודעת מתרפ"ו עד תרצ"ג, אז עזב עם עשרים וחמש תלמידים ויסד את "ישיבת רבינו ישראל מאיר הכהן" על שם דודו החפץ חיים שנפטר בשנת הקמתה. לאחר פטירתו של מייסדה בדצמבר 1941 מונה בנו, רבי אלתר חנוך הניך ליבוביץ, כראש ישיבה. כיום עומדים בראשות הישיבה שניים מתלמידיו של הרב ליבוביץ, הרב דוד האריס והרב עקיבא גרונבלט. משכנה הראשון של הישיבה היה בויליאמסבורג, ברוקלין. בדצמבר 1955 היא עברה לפורסט הילס, קווינס, ובתחילת שנת הלימודים 2003, לקיו גרדנז הילס, קווינס. מוסדות הישיבה כוללים תיכון ישיבתי לבנים, ישיבה ללימודי תואר ראשון, וכולל אברכים ללימודי רבנות. מאפיינים לישיבה כמה מאפיינים עיקריים, חלקם בשונה מהנהוג בישיבות הקלאסיות: דגש על גילוי תהליכי החשיבה הסמויים בין שלבי הסוגיות התלמודיות. מתודולוגיה ששמה דגש על כך שהתנועה בין תהליך החשיבה הראשוני ("הווה אמינא") של הסוגיה התלמודית לתהליך החשיבה הסופי (המסקנה) חייבים להיות ברורים ומובנים במלואם. לימוד תנ"ך ופרשני התורה בגישה דייקנית הנהוגה בדרך כלל בישיבות בלימודי גמרא והלכה בלבד. הישיבה דוגלת ברעיון כי הגישה אל הטקסט התנכ"י אמורה להיות מתוך דיוק בפשט הכתוב ומינימום סטייה ממנו. דגש חזק על לימוד מוסר, הן בוועדים חצי שבועים (המתבססים על השיטה לעיל) והן במסגרת "סדר מוסר". דגש על הפצת יהדות. עם סיום תקופת לימוד ממושכת, התלמידים מוכוונים לחפש עבודה בתחום החינוך היהודי, לעיתים קרובות הם אף מקימים מוסדות חינוך משלהם. קוד לבוש מאפשר. התלמידים יכולים ללבוש חולצות צבעוניות בניגוד לחולצות לבנות המחויבות ברוב הישיבות החרדיות-ליטאיות, וזאת על פי הוראתו והשקפתו של הרב חנוך ליבוביץ. הישיבה שמה דגש על כפיפות מלאה ל"דעת תורה". בוגרים בולטים רבי אַלְתֶּר צְבִי אַרְיֵה יַכְנֶס, מוזיקאי, כוכב ילדים ומלמד חרדי ישראלי לתשב"ר רבי חיים דוב אלטוסקי, מראשי ישיבת תורה אור ומחבר סדרת ספרי "חידושי בתרא" על הש"ס הרב שלמה שרפמן, לשעבר רבה של ישראל הצעיר בפלטבוש הרב דוד האריס, מראשי ישיבת רבינו ישראל מאיר הכהן. רבי עקיבא גרונבלט, מראשי ישיבת רבינו ישראל מאיר הכהן. הרב ברוך חייט, מלחין וראש ישיבת מערבא. הרב אליקים רוזנבלט, ראש ישיבת ישיבת כתר תורה הרב מרדכי גולדשטיין ראש ישיבת התפוצות קישורים חיצוניים אתר האינטרנט הרשמי של ישיבת חפץ חיים אתר בוגרי ישיבת חפץ חיים הערות שוליים